
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 685 


30 Μαΐου 2003 


ΑΠΟΦΑΣΕΙ Σ 

Αριθ. 121 

Ρύθμιση επιμέρους ζητημάτων που αφορούν την κατά¬ 
σχεση τροφίμων και την διαδικασία υποβολής ενστά¬ 
σεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις των παραγράφων 10, 12, 13 και 14 του 
άρθρου 5 του Ν. 2741/1999 "Ενιαίος Φορέας Ελέγχου 
Τροφίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις" (ΦΕΚ 199 
Α'), όπως η παρ. 12 τροποποιήθηκε με το Ν. 3066/2002 
(ΦΕΚ 252/Α'), άρθρο 37, παρ. 20. 

2. Τις διατάξεις του Π. Δ/τος 223/6.9.2000 "Οργανισμός 
του Ενιαίου Φορέα Ελέγχου Τροφίμων" (ΦΕΚ 192/Α). 

3. Τις διατάξεις της 764/23.11.2000 απόφασης του 
Υπουργού Ανάπτυξης "Συνεργασία ΕΦΕΤ με τους φορείς 
που διενεργούν ελέγχους στον τομέα των τροφίμων" 
(ΦΕΚ 14/Β). 

4. Τις διατάξεις του άρθρου 9 της 487/4.10.2000 κοινής 
απόφασης των Υπουργών Ανάπτυξης, Εθνικής Οικονο¬ 
μίας και Δικαιοσύνης "Υγιεινή των τροφίμων σε συμμόρ¬ 
φωση με την οδηγία 93/43/ΕΟΚ του Συμβουλίου" (ΦΕΚ 
1219/Β). 

5. Τις διατάξεις της 34258/7.3.2002 κοινής απόφασης 
των Υπουργών Ανάπτυξης, Εθνικής Οικονομίας και Δικαι¬ 
οσύνης "Πρόσθετα μέτρα που αφορούν τον επίσημο 
έλεγχο των τροφίμων, σε συμμόρφωση με την οδηγία 
93/99/ΕΟΚ του Συμβουλίου της 29ης Οκτωβρίου 1993" 
(ΦΕΚ355/Β). 

6. Το ΦΕΚ 386/Β/2.4.2003, στο οποίο δημοσιεύθηκε η 
κοινή υπουργική απόφαση σχετικά με "Ρύθμιση θεμάτων 
που αναφέρονται στην έννοια της φάσης της πρώτης με¬ 
ταποίησης και στην οργάνωση και τον συντονισμό του συ¬ 
στήματος ελέγχου από τις υπηρεσίες του Υπουργείου Γε- 
ωργίας και του ΕΦΕΤ". 

7. Τις διατάξεις της Υπουργικής Απόφασης 393/ΦΕΚ 
1281/Β'/4.10.2001 "Έγκριση συγκρότησης του Επιστημο¬ 
νικού Συμβουλίου Ελέγχου Τροφίμων (Ε.Σ.Ε.Τ.)του ΕΦΕΤ. 


8. Τις διατάξεις της 139/9.4.2001 Υπουργικής Απόφα¬ 
σης του Υπουργού Ανάπτυξης "Κατάρτιση και τήρηση μη¬ 
τρώου εργαστηρίων συνεργαζομένων με τον ΕΦΕΤ" (ΦΕΚ 
489/Β'). 

9. Τον Κώδικα Τροφίμων και Ποτών και αντικειμένων 
κοινής χρήσης. 

10. Τον Αγορανομικό Κώδικα (Ν.Δ. 136/1946 ΦΕΚ298/Α'). 

11. Τον 178/2002 Κανονισμό του Ευρωπαϊκού Κοινο¬ 
βουλίου και του Συμβουλίου "για τον καθορισμό των γενι¬ 
κών αρχών και απαιτήσεων της νομοθεσίας για τα τρόφι¬ 
μα, για την ίδρυση της Ευρωπαϊκής Αρχής για την Ασφά¬ 
λεια των Τροφίμων και τον καθορισμό των διαδικασιών σε 
θέματα ασφάλειας τροφίμων" (Ε 31/1/28-01-2002 Επίση¬ 
μη Εφημερίδα των Ευρωπαϊκών Κοινοτήτων). 

12. Την 1100383/1330/Α0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
"Καθορισμός αρμοδιοτήτων των Υφυπουργών Οικονομι¬ 
κών". 

13. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

Γ ενικές διατάξεις - Πεδίο Εφαρμογής 

Στις διατάξεις της παρούσας υπάγονται όλα τα είδη 
τροφίμων και των υλικών που έρχονται σε επαφή με τα 
τρόφιμα, πρώτων υλών ή συστατικών τροφίμων που προ¬ 
ορίζονται για την παραγωγή τροφίμων, όπως αυτά ορίζο¬ 
νται από το άρθρο 1 του Ν. 2741/1999 και από το άρθρο 2 
του Καν. (ΕΚ) 178/2002 του Ευρωπαϊκού Κοινοβουλίου 
και του Συμβουλίου. 

Η παρούσα απόφαση εφαρμόζεται σε όλα τα στάδια 
παρασκευής, μεταποίησης, αποθήκευσης, μεταφοράς, 
εμπορίας και διάθεσης των τροφίμων. Δεν εφαρμόζεται 
στο στάδιο της πρωτογενούς παραγωγής ή στις περιπτώ¬ 
σεις οικιακής παρασκευής, χειρισμού ή αποθήκευσης 
τροφίμων για ιδιωτική οικιακή κατανάλωση. 

Άρθρο 2 

Χαρακτηρισμός των τροφίμων 
βάσει των αποτελεσμάτων των επιθεωρήσεων 

1. Τρόφιμα τα οποία είναι μη ασφαλή απαγορεύεται να 
διατίθενται στην αγορά. 

2. Τα τρόφιμα θεωρούνται ως μη ασφαλή όταν εκτιμά- 
ται ότι είναι: 

α) επιβλαβή για την υγεία, 

β) ακατάλληλα για ανθρώπινη κατανάλωση. 

3. Προκειμένου να καθοριστεί αν ένα τρόφιμο είναι μη 
ασφαλές, λαμβάνονται υπόψη τα εξής: 

α) οι κανονικές συνθήκες χρήσης του τροφίμου από 
τους καταναλωτές σε όλα τα στάδια της παραγωγής, με¬ 
ταποίησης και διανομής του και 
β) οι πληροφορίες που παρέχονται στον καταναλωτή, 
συμπεριλαμβανομένων των πληροφοριών που παρέχο¬ 
νται στην ετικέτα, ή άλλες πληροφορίες που γενικά είναι 
διαθέσιμες στον καταναλωτή σχετικά με την αποφυγή συ¬ 
γκεκριμένων αρνητικών συνεπειών για την υγεία από συ¬ 
γκεκριμένο τρόφιμο ή κατηγορία τροφίμων. 

4. Προκειμένου να καθοριστεί αν ένα τρόφιμο είναι επι¬ 
βλαβές για την υγεία, λαμβάνονται υπόψη τα εξής: 

α) όχι μόνον οι πιθανές άμεσες ή/ και βραχυπρόθεσμες 
ή/ και μακροπρόθεσμες συνέπειες του τροφίμου αυτού 
στην υγεία του ατόμου που το καταναλώνει, αλλά επίσης 
και στην υγεία των απερχόμενων γενεών, 
β) οι πιθανές σωρευτικές τοξικές συνέπειες, 
γ) οι ιδιαίτερες ευαισθησίες όσον αφορά την υγεία συ¬ 
γκεκριμένης κατηγορίας καταναλωτών, όταν το τρόφιμο 
προορίζεται για την εν λόγω κατηγορία καταναλωτών. 

5. Κατά τον προσδιορισμό του κατά πόσο ένα τρόφιμο 
είναι ακατάλληλο για ανθρώπινη κατανάλωση, εκτιμάται 
το κατά πόσο το εν λόγω τρόφιμο δεν μπορεί να γίνει δε¬ 
κτό για ανθρώπινη κατανάλωση σύμφωνα με τη χρήση για 
την οποία προορίζεται, λόγω μόλυνσης προερχόμενης εί¬ 
τε από ξένες ουσίες είτε από άλλον παράγοντα, ή λόγω 
σήψης, αλλοίωσης ή αποσύνθεσης. 

6. Όταν ένα τρόφιμο που είναι μη ασφαλές αποτελεί μέ¬ 
ρος παρτίδας ή αποστελλόμενου φορτίου τροφίμων της 
ίδιας κατηγορίας ή περιγραφής, θεωρείται ότι όλατα τρό¬ 
φιμα στην εν λόγω παρτίδα ή στο φορτίο είναι επίσης μη 
ασφαλή, εκτός αν ύστερα από λεπτομερή αξιολόγηση 
δεν βρεθούν στοιχεία που να αποδεικνύου ν ότι και το υπό¬ 
λοιπο της παρτίδας ή του φορτίου είναι μη ασφαλές. 

7. Τα τρόφιμα που συμμορφώνονται προς ειδικές δια¬ 
τάξεις της ισχύουσας νομοθεσίας, οι οποίες διέπουν την 
ασφάλεια των τροφίμων θεωρούνται ασφαλή όσον αφο¬ 
ρά τις πτυχές που καλύπτονται από τις ειδικές αυτές δια¬ 
τάξεις. 

8. Η συμμόρφωση ενός τροφίμου προς συγκεκριμένες 
διατάξεις που ισχύουν γι’ αυτό, δεν εμποδίζει τη λήψη κα¬ 
τάλληλων μέτρων από την πλευρά του ΕΦΕΤ, προκειμέ¬ 
νου να επιβάλει περιορισμούς στη διάθεση του στην αγο¬ 
ρά, ή να απαιτήσει την απόσυρση του απάτην αγορά όταν 
υπάρχουν βάσιμες ενδείξεις, ότι, παρά τη συμμόρφωση 
του, το τρόφιμο είναι μη ασφαλές. 

9. Τατρόφιμα θεωρούνται ως μη κανονικά όταν δεν πλη¬ 
ρούν τις απαιτήσεις των διατάξεων της ισχύουσας νομο¬ 
θεσίας ως προς τις σταθερές ποιότητας και ως προς την 
επισήμανση, την παρουσίαση και τη διαφήμιση. 

Άρθρο 3 

Αρμόδιες Υπηρεσίες για την Επιθεώρηση των Τροφίμων 

Αρμόδιοι υπάλληλοι για τη διενέργεια επιθεωρήσεων 
και δειγματοληψιών των τροφίμων είναι οι επιθεωρητές 
του ΕΦΕΤ και οι επιθεωρητές των συναρμοδίων Διευθύν¬ 
σεων των Νομαρχιακών Αυτοδιοικήσεων, κατά την έννοια 
της 764/23.11.2000 Απόφασης του Υπουργού Ανάπτυξης 
"Συνεργασία ΕΦΕΤ με τους φορείς που διενεργούν ελέγ¬ 
χους στον τομέα των τροφίμων". Σε εξαιρετικές περιπτώ¬ 


σεις μπορούν να διενεργούν επιθεωρήσεις και δειγματο¬ 
ληψίες οι Χημικοί υπάλληλοι των Χημικών Υπηρεσιών του 
Γ ενικού Χημείου του Κράτους. 

Άρθρο 4 

Προϋποθέσεις και διαδικασία κατάσχεσης 

1. Προϋποθέσεις 

α) Απαγορεύεται η παρασκευή, μεταποίηση, αποθήκευ¬ 
ση, μεταφορά, εμπορία και διάθεση στην κατανάλωση μη 
ασφαλών τροφίμων. 

Τρόφιμα που κρίνονται κατά τον τακτικό ή έκτακτο έλεγ¬ 
χο, ή μετά από καταγγελίες πολιτών, ή μετά από σήμα του 
συστήματος έγκαιρης προειδοποίησης για τα τρόφιμα 
(σύστημα ταχείας ανταλλαγής πληροφοριών της Ευρω¬ 
παϊκής Ένωσης για τα τρόφιμα - ΒΑ3ΡΡ - Βαριά ΑΙθγΙ 
δγείθπι ίοτ ΡοοόεΙυίίε), από τα αρμόδια κλιμάκια ελέγχου 
ως μη ασφαλή κατάσχονται. 

β) Κατάσχονται επίσης τρόφιμα, τα οποία παράγονται, 
μεταφέρονται, αποθηκεύονται ή διατίθενται από μη νομί- 
μως λειτουργούσες επιχειρήσεις τροφίμων και για τα 
οποία υπάρχουν βάσιμες ενδείξεις ακαταλληλότητας. 

2. Διαδικασία κατάσχεσης 

α) ΡΙ κατάσχεση γίνεται μετά από σύνταξη αιτιολογημέ¬ 
νης έκθεσης του αρμοδίου κλιμακίου ελέγχου του ΕΦΕΤ 
ή μεικτού κλιμακίου ελέγχου, όπως αυτό ορίζεται από τις 
διατάξεις της 764/23.11.2000 Απόφασης του Υπουργού 
Ανάπτυξης "Συνεργασία ΕΦΕΤ με τους φορείς που διε¬ 
νεργούν ελέγχους στον τομέα των τροφίμων" (υπόδειγμα 
Ατού Παραρτήματος). 

ΡΙ έκθεση κατάσχεσης κατατίθεται στην αρμόδια Περι¬ 
φερειακή Διεύθυνση του ΕΦΕΤ και σε περίπτωση μεικτού 
κλιμακίου ελέγχου και στην αντίστοιχη συναρμόδια Διεύ¬ 
θυνση της Νομαρχιακής Αυτοδιοίκησης. Αντίγραφο επι¬ 
δίδεται από το κλιμάκιο ελέγχου με υπογραφή παρα¬ 
λαβής ή μνεία της τυχόν άρνησης παραλαβής στον ιδιο¬ 
κτήτη ή εκπρόσωπο ή υπάλληλο της επιχείρησης. Ο 
ιδιοκτήτης ή ο νόμιμος εκπρόσωπος της επιχείρησης ανα¬ 
λαμβάνει την ευθύνη της φύλαξης των τροφίμων μέχρι 
την λήψη οριστικής απόφασης, σε περίπτωση που προ- 
σφύγει στη διαδικασία της επανεξέτασης. 

Σε περίπτωση που ο ιδιοκτήτης ή ο νόμιμος εκπρόσω¬ 
πος της επιχείρησης δεν επιθυμεί την επανεξέταση εντός 
της προθεσμίας που ορίζεται στο άρθρο 5 παρ. 1, παραι- 
τείται εγγράφως του δικαιώματος επανεξέτασης και η κα¬ 
τάσχεση θεωρείται οριστική, ανέκκλητη και εκτελεστή. 

β) Σε περίπτωση που υπάρχουν βάσιμες ενδείξεις για 
την ακαταλληλότητα τροφίμων λόγω της επιβάρυνσης 
τους από βιολογικούς ή φυσικούς ή χημικούς κινδύνους 
και για τα οποία δεν είναι δυνατή η οριστική αξιολόγηση 
του κινδύνου ή η έκταση της βλάβης που μπορεί να επι¬ 
φέρει η ενδεχόμενη κατανάλωση τους στην ανθρώπινη 
Υγεία χωρίς την διενέργεια εργαστηριακών αναλύσεων, 
τα τρόφιμα δεσμεύονται με την ακόλουθη διαδικασία: 

ί) Οι επιθεωρητές προβαίνουν υποχρεωτικά σε δειγμα¬ 
τοληψίες για τη διεξαγωγή των κατά περίπτωση αναγκαί¬ 
ων εργαστηριακών ελέγχων. 

ϋ) Τα τρόφιμα στην προκειμένη περίπτωση φυλάσσο¬ 
νται με ευθύνη του κατόχου τους μέχρι την λήψη οριστι¬ 
κής απόφασης, μετά την ολοκλήρωση των εργαστηρια¬ 
κών αναλύσεων. 

ίϋ) Τα τρόφιμα δεσμεύονται μετά από σύνταξη αιτιολο¬ 
γημένης έκθεσης των αρμοδίων επιθεωρητών τροφίμων 
(υπόδειγμα Β'του Παραρτήματος). 

ίν) Τρόφιμα για τα οποία υπάρχουν βάσιμες ενδείξεις 
ακαταλληλότητας, σε περίπτωση σήματος του "συστήμα¬ 
τος έγκαιρης προειδοποίησης για τα τρόφιμα" (σύστημα 
ταχείας ανταλλαγής πληροφοριώντης Ευρωπαϊκής Ένω¬ 
σης για τα τρόφιμα - ΡΑ3ΡΡ - Βερίά ΑΙθγΙ δγείθπι ϊογ Ροοά- 
εΐυίίε). ή στην περίπτωση αναδυόμενων ή ενδεχόμενων 
διατροφικών κινδύνων, όπου οι επιστημονικές πληροφο¬ 
ρίες είναι ατελείς ή αν το επίπεδο της τεχνογνωσίας δεν 
επιτρέπει την πλήρη ταυτοποίηση του κινδύνου, για λό¬ 
γους προληπτικούς σε ότι αφορά τη Δημόσια Υγεία δε¬ 
σμεύονται κατά τα ανωτέρω. 

γ) Σε δέσμευση κατά τα ανωτέρω μπορούν επίσης να 
προβαίνουν οι επιθεωρητές στις περιπτώσεις μη κανονι¬ 
κών τροφίμων δηλ. όταν τρόφιμα δεν πληρούν τις κατά 
περίπτωση από το νόμο προβλεπόμενες διατάξεις, σχετι¬ 
κά με την επισήμανση, την παρουσίαση ή τη διαφήμιση 
τροφίμων και ειδικότερα όταν δεν παρέχουν στον κατα¬ 
ναλωτή τις απαραίτητες σύμφωνα με την ισχύουσα νομο¬ 
θεσία πληροφορίες, ως προς τις σταθερές ποιότητας ή 
μπορούν να προκαλέσουνπαραπλάνηση στον καταναλω¬ 
τή. 

δ) Τα τρόφιμα της περίπτωσης β’ που οριστικά χαρα¬ 
κτηρίζονται ως ασφαλή, μετά την ολοκλήρωση των εργα¬ 
στηριακών ελέγχων δίδονται για ανθρώπινη κατανάλωση 
με σχετικό πρακτικό - έκθεση αποδέσμευσης (υπόδειγμα 
Γ’ του Παραρτήματος). Αν κριθούν ως μη ασφαλή κατά¬ 
σχονται. 

ε) Τα τρόφιμα της περίπτωσης γ’ δύνανται να δοθούν 
στην κατανάλωση αμέσως μετά την αποκατάσταση και 
τήρηση των προβλεπομένων από την ισχύουσα νομοθε¬ 
σία προϋποθέσεων. Σε περίπτωση μη συμμόρφωσης 
εντός προθεσμίας που ορίζεται από τους επιθεωρητές, 
ανάλογα με τη φύση και την προβλεπόμενη χρήση τους, 
τα τρόφιμα χαρακτηρίζονται ως μη κανονικά και κατά¬ 
σχονται. 

Άρθρο 5 

Επανεξετάσεις - Επιτροπές 

1. Οι κάτοχοι τροφίμων που χαρακτηρίζονται ως μη 
ασφαλή και έχουν κατασχεθεί με αιτιολογημένη έκθεση 
των επιθεωρητών κατά τη διαδικασία του άρθρου 4, δύ- 
νανται να υποβάλουν εγγράφως ένσταση επανεξέτασης. 
Η ένσταση υποβάλλεται από τον ιδιοκτήτη (φυσικό ή νο¬ 
μικό πρόσωπο) ή τον εκπρόσωπο του στην Περιφερειακή 
Διεύθυνση του ΕΦΕΤ στην οποία ανήκουν οι ενεργήσα- 
ντες την κατάσχεση επιθεωρητές τροφίμων, εντός δύο 
εργάσιμων ημερών από την επίδοση της έκθεσης κατά¬ 
σχεσης. 

2. Η αρμόδια Περιφερειακή Διεύθυνση του ΕΦΕΤ προ- 
χωρά εντός δύο εργάσιμων ημερών από την υποβολή της 
ένστασης σε συγκρότηση πενταμελούς επιτροπής, (υπό¬ 
δειγμα Δ'του Παραρτήματος) που αποτελείται: 

α) από έναν από τους αρχικά κατασχόντες επιθεωρη¬ 
τές, οριζόμενο από το Γ ενικό Διευθυντή του ΕΦΕΤ 
β) από ένα ειδικό επιστήμονα, που κατά περίπτωση υπο¬ 
δεικνύεται από τον ενιστάμενο, 
γ) από δύο ειδικούς κατά περίπτωση επιθεωρητές του 
ΕΦΕΤ, οι οποίοι ορίζονται από το Γενικό Διευθυντή του 
ΕΦΕΤ και από έναν επιθεωρητή -υπάλληλο της οικείας 
Νομαρχιακής Αυτοδιοίκησης, που ορίζεται από τον οικείο 
Νομάρχη. 

Η πενταμελής επιτροπή συνέρχεται εντός πέντε εργά¬ 
σιμων ημερών και προχωρά σε λεπτομερή εξέταση των 


κατασχεθέντων και λαμβάνοντας υπόψη την αρχική έκθε¬ 
ση και κάθε άλλο στοιχείο, αποφαίνεται για την τύχη των 
τροφίμων και συντάσσει αντίστοιχη έκθεση - πρακτικό 
(υπόδειγμα Ε'του παραρτήματος). Η απόφαση λαμβάνε- 
ται κατά πλειοψηφία. Η πενταμελής επιτροπή υποβάλλει 
αντίγραφο της έκθεσης στην Περιφερειακή Διεύθυνση 
του ΕΦΕΤ που τη συγκρότησε, στη Νομαρχία και στον 
ιδιοκτήτη ή τον εκπρόσωπο του. Η απόφαση της πεντα¬ 
μελούς είναι οριστική, ανέκκλητος και εκτελεστή. 

Στις συγκροτούμενες επιτροπές προεδρεύει ο αρχαιό¬ 
τερος των επιθεωρητών και ο νεώτερος εκτελεί και χρέη 
γραμματέως. 

4. Ο ιδιοκτήτης κατασχεθέντων τροφίμων, βάρους κα¬ 
τώτερου των πενήντα (50) χιλιόγραμμων, στερείται του 
δικαιώματος της ένστασης - επανεξέτασης. 

5. Σε κάθε περίπτωση κατασχεθέντατρόφιμα, μέχριτην 
ολοκλήρωση της διαδικασίας της επανεξέτασης ή την κα¬ 
ταστροφή, αποθηκεύονται με δαπάνες και ευθύνη του 
ιδιοκτήτη. 

Άρθρο 6 

Αποσύρσεις με ευθύνη των υπευθύνων 
των επιχειρήσεων τροφίμων 

Ο ιδιοκτήτης ή ο νόμιμος εκπρόσωπος της επιχείρησης 
τροφίμων υποχρεούται άμεσα σε απόσυρση ή ανάκληση 
από την αγορά των τροφίμων, που η επιχείρηση έχει ει¬ 
σαγάγει, παραγάγει, μεταποιήσει, παρασκευάσει, διανεί¬ 
μει ή έχει διαθέσει ή διαθέτει προς πώληση, σε περίπτω¬ 
ση που αυτά δεν συμμορφώνονται με τις απαιτήσεις για 
την ασφάλεια των τροφίμων, και ακολουθείται η διαδικα¬ 
σία του άρθρου 7 της παρούσας. 

Περαιτέρω υποχρεούται να ενημερώσει άμεσα και εγ- 
γράφως την αρμόδια υπηρεσία του ΕΦΕΤ, γνωστοποιώ¬ 
ντας το είδος, την ποσότητα, τα στοιχεία συσκευασίας και 
επισήμανσηςτωντροφίμων αυτών, καιτηνπαρτίδα, όπως 
και τα λεπτομερή στοιχεία των επιχειρήσεων στις οποίες 
ενδεχομένως διατέθηκαν τα εν λόγω τρόφιμα. 

Τα παραπάνω αποσυρόμενα τρόφιμα μεταφέρονται σε 
ανεξάρτητο από τα ασφαλή τρόφιμα χώρο, στον οποίο 
τοποθετείται πινακίδα με την ένδειξη "μη ασφαλή τρόφι¬ 
μα". Ο ιδιοκτήτης των τροφίμων αυτών υποχρεούται να 
τηρεί βιβλίο στο οποίο καταχωρείημερολογιακάτο είδος, 
την ποσότητα και τα αναφερόμενα στο προηγούμενο 
εδάφιο στοιχεία. 

Η αρμόδια υπηρεσία του ΕΦΕΤ ή η κατά περίπτωση συ- 
ναρμόδια υπηρεσία των Νομαρχιακών Αυτοδιοικήσεων 
διατηρεί το δικαίωμα να ανατρέξει στα αρχεία της επιχεί- 
ρησης που τεκμηριώνουν την απόσυρση και τη διαχείριση 
κατά το άρθρο 7. 

Άρθρο 7 

Διαχείριση Ακαταλλήλων και μη Κανονικών Τροφίμων 

1. Τα τρόφιμα που κατασχέθηκαν οριστικά ή αποσύρ¬ 
θηκαν κατά το άρθρο 6 από την κατανάλωση χαρακτηρί¬ 
ζονται από την Επιτροπή του άρθρου 5 της παρούσης, ως 
δεκτικά ή μη βιομηχανοποίησης, είτε για να χρησιμοποιη¬ 
θούν ως ζωοτροφές, ή για επανεξαγωγή. Σε εξαιρετικές 
περιπτώσεις η ως άνω Επιτροπή δύναται να ζητήσει την 
γνωμοδότηση του Επιστημονικού Συμβουλίου Ελέγχου 
Τροφίμων (Ε.Σ.Ε.Τ.) 

Σε περίπτωση που τα εν λόγω τρόφιμα χαρακτηριστούν 
ως δεκτικά βιομηχανοποίησης ή επανεξαγωγής ή χρήσης 
για ζωοτροφές, συντάσσεται από την Περιφερειακή Διεύ- 

θυνση του ΕΦΕΤ πιστοποιητικό - άδεια διακίνησης μη 
ασφαλών τροφίμων (υπόδειγμα Ζ') και συμπληρώνεται 
στην εγκατάσταση προορισμού πρωτόκολλο παραλαβής 
και παράδοσης μεταξύ του κατόχου των κατασχεθέντων 
τροφίμων ή εκπροσώπου του και του ιδιοκτήτη της εγκα¬ 
τάστασης επεξεργασίας μη ασφαλών τροφίμων, προσυ- 
πογραφομένου από αρμόδιου Επιθεωρητή της Περιφε¬ 
ρειακής Διεύθυνσης του ΕΦΕΤ, το οποίο κοινοποιείται 
στην αρμόδια Διεύθυνση της οικείας Νομαρχίας. 

2. Τα οριστικώς κατασχεθέντα τρόφιμα που δεν χαρα- 
κτηρισθούν ως δεκτικά βιομηχανοποίησης ή επανεξαγω- 
γής ή χρήσης για ζωοτροφές κατά την παρ. 1, απομακρύ¬ 
νονται εντελώς από την κατανάλωση. 

Η απομάκρυνση πραγματοποιείται με καταστροφή που 
γίνεται με ευθύνη, μέριμνα καιδαπάνητου ιδιοκτήτηήτου 
νομίμου εκπροσώπου της επιχείρησης υπό την εποπτεία 
της αρμόδιας υπηρεσίας του ΕΦΕΤ, ή της αρμόδιας Νο¬ 
μαρχιακής Υπηρεσίας. 

Στην καταστροφή των κατασχεθέντων παρίστανται και 
συντάσσουν σχετικό πρωτόκολλο καταστροφής (υπό¬ 
δειγμα ΣΤ'του Παραρτήματος) οι παρακάτω: 

α) Ένας Επιθεωρητής του ΕΦΕΤ ή της αρμόδιας Νο¬ 
μαρχιακής Υπηρεσίας, οριζόμενους αντίστοιχα από τον 
Περιφερειακό Διευθυντή του ΕΦΕΤ ή τον οικείο Νομάρχη, 
β) Ο ιδιοκτήτης ή ο εκπρόσωπός του. 


Άρθρο 8 

Μετά την ολοκλήρωση των διαδικασιών των άρθρων 4, 
5 και 7, συντάσσεταιτελική έκθεση, η οποία διαβιβάζεται 
στην αρμόδια εισαγγελία μαζί με όλα τα παραστατικά έγ¬ 
γραφα, πλην της περιπτώσεως δεσμευθέντων τροφίμων, 
που αποδίδονται τελικά για ανθρώπινη κατανάλωση με 
τεκμηριωμένη έκθεση της αρμόδιας Περιφερειακής Διεύ¬ 
θυνσης του ΕΦΕΤ, ως ασφαλή. 

Άρθρο 9 

Μεταβατική Διάταξη 

Το άρθρο 5 δεν εφαρμόζεται στις Ολυμπιακές Πόλεις 
κατά την περίοδο των Ολυμπιακών και Παρολυμπιακών 
Αγώνων, ήτοι από 1.7.2004 έως την 30.9.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάΐου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ. ΦΩΤΙΑΔΗΣ ΚΩΣΤΑΣ ΣΚΑΝΔΑΛΙΔΗΣ 

ΑΝΑΠΤΥΞΗΣ 

ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ 

ΠΑΡΑΡΤΗΜΑ 


ΥΠΟΔΕΙΓΜΑ Α 


ΚΑΤΑΣΧΕΣΗΣ 


ΕΚΘΕΣΗ 

ΜΗ ΑΣΦΑΛΩΝ ΤΡΟΦΙΜΩΝ 


Οι υπογραφόμενοι: 

.ειδικότητα:. 

.ειδικότητα:. 

επιθεωρητές τροφίμων του ΕΦΕΤ. 

κατά την διάρκεια επιθεώρησης επιχείρησης τροφίμων που πραγματοποιήθηκε την ././200.... 

στην εγκατάσταση: 

Επωνυμία Επιχείρησης:. 

Είδος επιχείρησης. 

Διεύθυνση Επιχείρησης:. 

Ονοματεπώνυμο υπευθύνου:. 

Προβήκαμε σύμφωνα με το άρθρο 4 της ΚΥΑ.στην κατάσχεση των 

παρακάτω τροφίμων: 

Είδος και ποσότητα κατασχεθέντων τροφίμων 1 :. 


(Ως συνημμένη ΚίΧτάσταση ι 

Συσκευασία και επισήμανση: 


Αιτιολογία κατάσχεσης: 


Χαρακτηρισμός Τροφίμων 2 :. 

Τα κατασχεθέντα τρόφιμα φυλάσσονται με ευθύνη του ιδιοκτήτη μέχρι την οριστική λήψη απόφασης γα την 
τύχη τους. 

Κατά της εν λόγω έκθεσης ο ιδιοκτήτης ή εκπρόσωπος της επιχείρησης δύναται να υποβάλλει εγγράφως 
ένσταση επανεξέτασης εντός 2 εργάσιμων ημερών από την κοινοποίηση της, σύμφωνα με το άρθρο 5 της 
ΚΥΑ. 


Επιδόθηκε σήμερα././200 


Ο παραλαβών 


Οι επιθεωρητές 


Παραιτούμαι του δικαιώματος ενστάσεως 

./. 1200 ... 

Ο ιδιοκτήτης ή ο εκπρόσωπός της επιχείρησης 


1 Αν δεν επαρκεί ο χώρος γράφονται σε ξεχωριστή συνημμένη κατάσταση. 
" Σύμφωνα με το άρθρο 2 της παρούσας απόφασης. 

ΥΠΟΔΕΙΓΜΑ Β 


ΕΚΘΕΣΗ ΔΕΣΜΕΥΣΗΣ 

Οι υπογραφόμενοι: 


1 .ειδικότητα: 

2 .ειδικότητα: 


επιθεωρητές τροφίμων του ΕΦΕΤ. 

κατά την διάρκεια επιθεώρησης επιχείρησης τροφίμων που πραγματοποιήθηκε την ././200.... 

στην εγκατάσταση: 

Επωνυμία Επιχείρησης:. 

Είδος επιχείρησης:. 

Διεύθυνση Επιχείρησης:. 

Ονοματεπώνυμο υπευθύνου:. 

Προβήκαμε, σύμφωνα με το άρθρο 4 της Υπουργικής Απόφασης.στη δέσμευση 

των παρακάτω τροφίμων: 

Είδος και ποσότητα δεσμευθέντων τροφίμων:. 

(Ως συνημμένη κατάσταση/ 

Συσκευασία και επισήμανση:. 


Αιτιολογία δέσμευσης: 


Τα δεσμευθέντα τρόφιμα φυλάσσονται με ευθύνη του ιδιοκτήτη μέχρι την οριστική λήψη απόφασης για 
την τύχη τους. 


Επιδόθηκε σήμερα././200 


Ο παραλαβών 


Οι επιθεωρητές 


1 . 

2 . 


1 Αν δεν επαρκεί ο χώρος, αναγράφονται σε ξεχωριστή συνημμένη κατάσταση. 

ΥΠΟΔΕΙΓΜΑ Γ 


ΠΡΑΚΤΙΚΟ ΑΠΟΔΕΣΜΕΥΣΗΣ 


Οι παρακάτω υπογραφόμενοι:: 

1 . 

2 . 

επιθεωρητές της Περιφερειακής Δ/νσης . του 

ΕΦΕΤ, προβαίνουμε στην αποδέσμευση των παρακάτω τροφίμων, που δεσμεύθηκαν 

με την αριθμ. πρωτοκόλλου .της ./ .... / 200.... έκθεσης δέσμευσης της 

Υπηρεσίας μας. 


Ονοματεπώνυμο κατόχου:. 

Διεύθυνση κατόχου:. 

Είδος και ποσότητα δεσμευθέντων τροφίμων: 

Συσκευασία και επισήμανση. 

Αιτιολογία αποδέσμευσης:. 


200 .... 


Ο παραλαβών 


Οι επιθεωρητές 


1 . 


2. 

ΥΠΟΔΕΙΓΜΑ Δ 


ΣΥΓΚΡΟΤΗΣΗ ΠΕΝΤΑΜΕΛΟΥΣ ΕΠΙΤΡΟΠΗΣ ΕΠΑΝΕΞΕΤΑΣΗΣ ΚΑΤΑΣΧΕΘΕΝΤΩΝ 
ΤΡΟΦΙΜΩΝ 


Λαμβάνοντας υπόψη: 


1. Την αριθμ. πρωτ. 

ασφαλών τροφίμων. 

. της ... 

... / .... 

.... 200... 

. Έκθεση Κατάσχεσης μη 

2. Την αριθμ. πρωτ. 

. της ... 

... / .... 

.... 200... 

. Έκθεση Κατάσχεσης μη 


ασφαλών τροφίμων. 

3. Το άρθρο 5 της Υπουργικής Απόφασης.«σχετικά με τη ρύθμιση 

επιμέρους ζητημάτων που αφορούν την κατάσχεση τροφίμων και των διαδικασιών υποβολής 
ενστάσεων» (ΦΕΚ ... /Β/2003) 

ΑΠΟΦΑΣΙΖΟΥΜΕ 

Συγκροτούμε πενταμελή επιτροπή αποτελούμενη από τους: 

1 . 

2 .. 

3 . 

4 . 

5 . 

Η επιτροπή, αφού συνελθεί το αργότερο εντός 5 εργάσιμων ημερών από τη συγκρότησή της, θα 
αποφανθεί για την τύχη των κατασχεθέντων τροφίμων και θα συντάξει Έκθεση - Πρακτικό που θα 

υποβάλει στην υπηρεσία, σύμφωνα με το άρθρο 5 της υπουργικής απόφασης. 

Πίνακας Διανουής Ο Διευθυντής 

1. Μέλη επιτροπής 

2. Ενδιαφερόμενο 

ΥΠΟΔΕΙΓΜΑ Ε 

ΕΚΘΕΣΗ - ΠΡΑΚΤΙΚΟ ΕΠΑΝΕΞΕΤΑΣΗΣ ΚΑΤΑΣΧΕΘΕΝΤΩΝ ΤΡΟΦΙΜΩΝ 
ΠΕΝΤΑΜΕΛΟΥΣ ΕΠΙΤΡΟΠΗΣ 


Σήμερα .ημέρα.και ώρα. 

η επιτροπή που συγκροτήθηκε με την αριθ. πρωτ. 

απόφαση της Περιφερειακής Δ/νσης. του ΕΦΕΤ 

και αποτελείται από τους: 

Ονοματεπώνυμο Ιδιότητα 

1 . 

2 . 

3 . 

4 . 

5 . 

συνήλθε και εξέτασε τα τρόφιμα που αναφέρονται στην αριθμ. πρωτ. 

.Έκθεση Κατάσχεσης επιθεωρητών του ΕΦΕΤ, 

ιδιοκτησίας.,. 

και είναι αποθηκευμένα. 


Η επιτροπή 


αποφάσισε 1 : α) κατά πλειοψηφία β) ομόφωνα 


Επιδόθηκε την.και ώρα 

Ο Παραλαβών 


Η επιτροπή 

1 . 

2 . 

3. 

4. 

5. 


1 Διαγράφεται αναλόγιος 

ΥΠΟΔΕΙΓΜΑ Ζ 


ΠΙΣΤΟΠΟΙΗΤΙΚΟ / ΑΔΕΙΑ ΔΙΑΚΙΝΗΣΗΣ ΜΗ ΑΣΦΑΛΩΝ ΤΡΟΦΙΜΩΝ 
ΠΡΑΚΤΙΚΟ ΠΑΡΑΔΟΣΗΣ - ΠΑΡΑΛΑΒΗΣ 


Στοιχεία προϊόντων 

α. είδος του προϊόντος. 

β. συσκευασία και σημάνσεις. 

γ. αριθμός μονάδων συσκευασίας. 

δ. βάρος μικτό. 

ε. βάρος καθαρό. 

Προέλευση και προορισμός 
α. ονοματεπώνυμο και διεύθυνση αποστολέα 


β. ονοματεπώνυμο και διεύθυνση παραλήπτη 


γ. μεταφορικό μέσο. 

Βεβαίωση ακαταλληλότητας 

Ο υπογραφόμενος . επιθεωρητής τροφίμων του ΕΦΕΤ, 

βεβαιώνω ότι τα ανωτέρω αναγραφόμενα προϊόντα εξετάσθηκαν την . και βρέθηκαν ότι 

ήταν μη ασφαλή για ανθρώπινη κατανάλωση και κατασχέθηκαν με την αριθμ. 

έκθεση. Τα προϊόντα αυτά μπορεί να διακινηθούν μόνο προς μια εγκεκριμένη εγκατάσταση 

επεξεργασίας προϊόντων και δεν προορίζονται για ανθρώπινη κατανάλωση. 

Ο Επιθεωρητής Τροφίμων 


Πρακπκό παράδοσης - παραλαβής 

Ο υπογραφόμενος . 

εκπρόσωπος της επιχείρησης. 


παρέλαβα σήμερα.τα παραπάνω αναγραφόμενα 

μη ασφαλή τρόφιμα για να χρησιμοποιηθούν για. 


Ο Παραδίδων 


Ο Παραλαβών 


Ο Επιθεωρητής Τροφίμων 

ΥΠΟΔΕΙΓΜΑ ΣΤ 

ΠΡΩΤΟΚΟΛΛΟ ΚΑΤΑΣΤΡΟΦΗΣ ΜΗ ΑΣΦΑΛΩΝ ΤΡΟΦΙΜΩΝ 


Σήμερα .ημέρα.και ώρα. 

Ο υττογραφόμενος:. 

επιθεωρητής τροφίμων της 1 Περιφερειακής Διεύθυνσης. 

του ΕΦΕΤ ή της Δ/νσης.της Ν.Α. 

έχοντας υπόψη: 

- τις διατάξεις του άρθρου 7 της Υπουργικής Απόφασης. 

(ΦΕΚ... ,/Β/2003) 

- την με αριθμ. πρωτ.της././ 200.... έκθεση κατάσχε¬ 

σης μη ασφαλών τροφίμων. 

- το από . / . / 200... πρακτικό της πενταμελούς επιτροπής 

επανεξέτασης. 

Έχω εποπτεύσει την καταστροφή των κάτωθι τροφίμων, όπως αυτά 
περιγράφονται στην έκθεση κατάσχεσης ή όπως προσδιορίζονται με την 
οριστική απόφαση της πενταμελούς επιτροπής: 


Η καταστροφή έγινε: 


Τα τρόφιμα ανήκαν στην επιχείρηση / ιδιοκτήτη: 


Ο κάτοχος των τροφίμων 0 εττιθεωρητής 

η ο εκπρόσωπός του 


1 Διαγράφεται ανάλογα 



























9462 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί.9Γ - β-ΓΠ3ίΙ: \λ/θ 6 ιτι 331 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































